 Daraja ya Masahaba na heshima yao katika dini ni jambo lisilokubali kujadiliwa na Muislamu yeyote mkweli mwenye kupenda haki, kwa sababu hawa ndio ambao Mwenyezi Mungu aliwahusisha kwa kuwafanya kuwa sahibu zake Mtume wa Mwenyezi Mungu Swallah Llahu alayhi wa sallam, wakamsadiki na kumfuata na kumnusuru na wakaifuata nuru aliyokuja nayo, na wakafanya kila juhudi kwa kujitolea roho zao na mali zao kwa ajili ya kuipigania dini hii tukufu mpaka ilipokamilika. 